stanford-oval/wikipedia huggingface dataset:
שושלת טאנג
היסטוריה

כישלונה של שושלת סווי במלחמה השלישית מול קוריאה, בנוסף לפרויקט התעלה הגדולה, ובניית החומה הגדולה של סין, אשר גבו קורבנות רבים בנפש, גרמו למורת רוח קשה נגד השושלת וקיסריה וגרמו להתקוממויות מקומיות.
מייסד שושלת טאנג, לי יואן שהפך לקיסר בשם גָאו דְזוּ, היה קצין צבא בכיר בצבא הקיסרי ומושל מחוז בתקופת בן דודו – הקיסר יָאנְג גונְג יוּאוּ, הקיסר השלישי והאחרון לבית סווי.
יְוֵּ'אן לי לחם במשך עשר שנים בטועני הכתר השונים כדי לבסס את שלטונו. במלחמה זו הוא נעזר בבתו, הנסיכה הלוחמת פינגיאנג (מתה ב-623) שהובילה כוחות צבאיים משלה ובבנו לי שימין, שהפך מאוחר יותר לקיסר טָאידְזונְג . ב-617 הצליח לכבוש את עיר הבירה והפך לעוצר של קיסר הבובה, הקיסר הרביעי לבית סווי, שמונה לתפקיד אחרי הרצחו של אביו. כעבור כשנה הכריז לי על עצמו כעל קיסר וכמייסד שושלת חדשה.
בין היתר חידש את שיטת חלוקת המחוזות של סין, הוא חילק את הקיסרות ל-300 מחוזות (מחוז=דז'ואו), ו-1,500 נפות (נפה=ש'יאן). שיטה זו אומצה על ידי הסינים לשנים רבות, והייתה בסיס לחלוקה מנהלית של סין העממית עד ימינו.
הקיסר טָאידְזונְג הדיח את אביו ב-626. כבר בגיל 18 הוביל טָאידְזונְג כוחות צבאיים תחת פיקודו של אביו, נחשב כגיבור צבאי, שלט בלוחמה בכלי נשק רבים והצליח לשלב במלחמותיו פרשים. במהלך ביסוס מעמדו הרג טאי-זונג  שניים מאחיו, בהם יורש העצר לי ג'אנשנג.
מעבר להישגיו הצבאיים, הקיסר טָאידְזונְג פעל לקידום האמנות והתרבות. הוא ייסד אקדמיות ספרותיות במטרה לגייס אנשים מוכשרים לממשלו, ובכך טיפח סביבה תרבותית משגשגת.
טָאידְזונְג נחשב לקיסר טוב ומוצלח אשר חיזק את הישגי אביו.
| שם הקיסר | תקופת שלטונו | הערות |
| --- | --- | --- |
| יְוֵּ'אן לי גָאו דְזוּ | 618–626 | מייסד השושלת |
| טָאידְזונְג | 626–649 | קיסר נערץ |
| גָאודְזונְג | 649–683 |  |
| ג'ונְגדְזונְג | תקופת שלטון הראשונה שלו ארכה חודשיים ב-684 | הודח על ידי הקיסרית וו |
| זְ'ווֵידְזונְג | תקופת השלטון ראשונה שלו הייתה ב-684–690 | הודח על ידי הקיסרית וו |
היסטוריה > הקיסרית ווּ-זי-טיאן

נכנסה לארמון הקיסר טָאידְזונְג בגיל 13, כונתה על ידי הקיסר מאי (היפה) והפכה לפילגשו.
לאחר מות הקיסר האהוב (השני) טָאידְזונְג, פילגשו ווּ-זי-טיאן, צברה כוח פוליטי, והפכה לפילגשו של הקיסר גָאודְזונְג, בשנת 655 הפכה לקיסרית (הרעיה).
באוגוסט 690, היא נטלה את הכתר, הכריזה על עצמה כקיסרית הראשונה של שושלת ג'ואו השנייה.
שם השושלת, ג'ואו השנייה על בסיס המשכיות לשושלת ג'ואו הראשונה ששלטה בסין, אחרי שושלת שאנג.
הקיסרית וו החליפה את המינויים הפוליטיים בקיסרות שלה, במלומדים ומשכילים שעברו בחינות, דבר שפעל לרעתה לבסוף כאשר בשנת 705 יועציה אילצו אותה לוותר על כיתרה, והחזירו את שושלת טאנג, והקיסר זונגזונג לשלטון (לקדנציה שנייה).
היסטוריה > חזרת שלטון השושלת

| שם הקיסר | תקופת שלטונו | הערות |
| --- | --- | --- |

| ג'ונְגדְזונְג | 705–710 | הוחזר לשלטון בעזרת יועצי הקיסרית וו |
| שָׁאנְג די | 710 | שלט זמן קצר בשנת 710, הודח, ונכלא בארמון למניעת מרד. |
| זְ'ווֵידְזונְג | 710–712 | חזר לשלטון לתקופה נוספת |
| שׂוֵ'אנדְזונְג | 712–756 |  |
| סוּ דְזונְג | 756–762 |  |
| דָאי דְזונְג | 762–779 |  |
| דֶה דיזונג | 779–805 |  |
| שׁוּן דְזונְג | 805 | נרצח על ידי אנשי חצר |
| שְׂייֵן דְזונְג | 805–820 |  |
| מוּ דְזונְג | 820–824 |  |
| גִ'ינְג דְזונְג | 824–826 |  |
| וֶן דְזונְג | 826–840 |  |
| ווּ דְזונְג | 840–846 |  |
| שׂוֵ'אן דְזונְג | 846–859 |  |
| יִי דְזונְג | 859–873 |  |
| שִׂי דְזונְג | 873–888 |  |
| גָ'או דְזונְג | 889–904 | נרצח על ידי ג'או-וין, מצביא, ומייסד שושלת ליאן המאוחרת. |
| אָי די | 904–907 | קיסר הבובה האחרון של השושלת, הורעל למוות בגיל 17 על ידי רוצח אביו. |
היסטוריה > הקיסרים ג'ונגדזונג וזְ'ווֵידְזונְג

עם מות הקיסר גָאודְזונְג בשנת 683, נטל את הכתר הקיסר גונְגדְזונְג, כאשר הוא החל להמרות את פי הקיסרית וו (אלמנתו של גָאודְזונְג) בסיוע החצר והמצביאים החליפה אותו כקיסר בבנו זְ'ווֵידְזונְג. באוגוסט 690, היא נטלה את הכתר, הכריזה על עצמה כקיסרית הראשונה של שושלת ג'ואו השנייה. לאחר שיועצי הקיסרית אילצו אותה לוותר על כיתרה, הקיסרות חזרה לידי הקיסר גונְגדְזונְג, לתקופת שלטון שנייה, של 5 שנים. לאחר מות גונְגדְזונְג, נטל את הכתר הקיסר שָׁאנְג די, אך הוא הספיק לשלוט זמן קצר, עד שהודח, ונכלא למניעת מרד. את השלטון נטל בנו של גונְגדְזונְג, הקיסר זְ'ווֵידְזונְג לקדנציית שלטון שנייה של שנתיים.
היסטוריה > דעיכתה של השושלת

אף כי גודל האוכלוסייה של סין אפשר לשליטיה לגייס צבא שמנה מאות אלפי איש במטרה להתמודד עם פלישות נוודים מצפון וממערב, להשתלט על דרך המשי ולהכפיף עמים למרותה, הרי שבתקופת המלך הטיבטי סונגצן גאמפו (618–649), טיבט התפשטה ללא הפסקה. הצבא הטיבטי הגיע עד צפון הודו, והווה איום על סין ושושלת טאנג, אשר נאלצה להיכנס לברית עם הטיבטים. בשנת 763, פלשו צבאות טיבט אל הבירה הסינית צ'אנג-אן, ואילצו את הסינים להסכים לברית שבה נקבעו הגבולות החדשים, הם נסוגו תוך זמן קצר, סין איבדה שטחים מערביים. השטחים הוחזרו במהלך שלטון המאוחר של שושלת טאנג, ואחריה.
בשנת 860 התנתקה קוריאה מסין. שושלת טאנג, משנת 860 לערך, נחלשה בשל מרידות שונות בסין. מרד משמעותי פרץ בממלכה המשועבדת נאן-ג'או, אשר הכריזה על עצמאותה.
ב-879 כבש אחד המצביאים, חואנג צָ'או, תוך גיוס צבא אדיר בן מיליון חיילים, את גואנגג'ואו והרג את מרבית 200,000 תושביה, על קהילת הסוחרים הזרים שבה. לאחר מכן כבש את לְווֹיָאנג ואחר-כך את צ'אנג-אן. בשיא המרד מזרח סין הייתה כמעט כולה בידיו. על אף שבסופו של דבר עלה בידי כוחות טאנג להביס אותו, פגע המרד בשושלת אנושות, וזמן קצר לאחר מכן השושלת הגיעה לקיצה.
בשנת 904 הקיסר גָ'או דְזונְג (889–904), נרצח על ידי ג'או-וין מצביא ומייסד שושלת ליאן המאוחרת. הוא העניק את הכתר לקיסר אָי די (904–907) הקיסר שליט הבובה האחרון של השושלת, הורעל למוות בגיל 17 על ידי רוצח אביו ג'או-וין, בשנת 907. סין שקעה לתקופה נוספת של פיצול וחוסר-סדר, המוכרת בשם תקופת חמש השושלות ועשר הממלכות.
ממשל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שליטי שושלת טאנג מיסדו מערכת חוקים חדשה, ששילבה עקרונות פילוסופיים שבאו מהגישה התחוקתית הסינית המסורתית עם עקרונות קונפוציאניזם.
בזמן שושלת סווי החלו להכניס למשרות בממשל, משכילים ומלומדים שעברו בחינות קבלה לשירות הציבורי.
הדבר מוסד בזמן שושלת טאנג, במיוחד בזמן הקיסר השני של טאנג טאידזונג, והקיסרית ווּ, כבר לא הספיק להיות מקורב למשפחות השלטון כדי לזכות במשרות ממשל בכירות, ויותר משכילים ומלומדים שהצטינו, נכנסו לעמדות מפתח, לטובת הכלל.
שירת טאנג

בתקופת שושלת טאנג שירה הייתה פעילות חברתית משמעותית בכל שכבות הציבור. מלומדים, פקידים, אצילים, פשוטי העם, איכרים, מדינאים, חיילים, פרושים, אמנים, חיברו שירים והעריכו שירה טובה. בבחינות הקבלה לפקידות הקיסרות מועמדים נבחנו על בקיאות בשירה קדומה והבנתה, ועל חיבור שירה. משירת טאנג נותרו כחמישים אלף שירים מאת יותר מאלפיים ושלוש מאות משוררים. שירת טאנג נחשבת לתור הזהב של השירה הסינית.
ממשוררי טאנג הנודעים:
לי בָּאי
דוּ פוּ
ואנג וי
באי ג'ו-אי
מנג האו-ראן
לי הה
דו מו
לי שאנג-יין
דתות

באופן כללי תקופת שושלת טאנג הייתה עידן של סובלנות דתית וחופש מחשבה (למעט עשרים חודשים משנת 845 כשהקיסר ווזונג אסר ורדף את כל הדתות הזרות בסין, עד שהקיסר שואנזונג השיב את מדיניות הסובלנות על כנה). בחצר הקיסרות שימשו פקידים מאסכולות שונות, שוחחו זה עם זה, וחיו בשלום זה עם זה.
דתות > קונפוציאניזם, דאואיזם, צ'אן בודהיזם

בתקופת שושלת טאנג קונפוציאניזם, דאואיזם, ובודהיזם היו דתות רשמיות של המדינה, ולשלטון הקיסרי לא הייתה העדפה ביניהן. הדאואיזם והבודהיזם נהיו דתות עממיות פופולריות. הבודהיזם עבר טרנספורמציה לצ'אן בודהיזם הקרוב ברוחו לדאואיזם. בשנת 868 הודפס בסין, כך סבורים חוקרים, הספר הראשון המודפס בעולם: סוטרת היהלום, אשר תרגום שלו לסינית, נמצא כיום בספרייה הלאומית הבריטית. החכמים האן יו ולי אאו ייסדו מחדש את הקונפוציאניזם, שמרו עליו מפני השפעות המוניות של הדאואיזם והבודהיזם, והניחו את היסודות לנאו-קופוציאניזם אשר שגשג בדורות הבאים בתקופת שושלת סונג.
דתות > אסלאם > התפשטות האסלאם

המוסלמים הראשונים שהגיעו לאזור היו סוחרים שנעו לאורך "דרך המשי" בתקופת השושלת, אחרי שהמונגולים בהנהגת ג'ינג'יס חאן כבשו את האזור בתחילת המאה ה-13 גברה השפעת האסלאם באזור וסינים רבים (המכונים הוי) המירו את דתם.
כיום במחוז שינג'יאנג, הגדול ביותר בסין, מתגוררות יותר מארבעים קבוצות אתניות, כאשר הגדולה שבהן – יותר משמונה מיליון בני אדם, היא של האויגורים, מוסלמים טורקמנים שקשורים בשפה ובתרבות לעמי מרכז אסיה.
דתות > אסלאם > קרב טלס

עד סוף המאה ה-8 הגיעו הכובשים הערבים, לכל מרכז אסיה כולל סמרקאנד ובוכרה. ב-713 כבשו את קאשגאר שבמערב סין.
בשנת 751 לחמו הסינים, בערבים שניסו לפלוש לכיון סין במשך שלושה ימים בקרב טלס, הקרב הקשה הסתיים ללא הכרעה.
מסופר ששבויים סינים, שהיו מומחים בייצור נייר ומשי העבירו את המידע בשבי, הידע עבר לפנים היבשת האסייתית, והפרסים החלו לפתח תעשיית נייר ומשי, דבר שפגע בסחר בדרך המשי.
בעקבות הקרב הקיסרים משושלת טאנג החלו לשלוח משלחות לחצר המוסלמית.
דתות > אסלאם > הטורק האויגורים והקרגיזים

במהלך השנים שושלת טאנג ערכה מלחמה נגד עמי הטורק והאימפריה הטיבטית, והקימה שושלת בת-חסות של שבטי האויגורים, בשיטחם.
שיתוף הפעולה עם האויגורים, פעל לטובת הסינים במניעת פלישת צבאות ערבים (איסלמים), לסין.
אך בסופו של דבר הסינים פעלו נגד בני בריתם, ועודדו את הקירגיזים, להפיל את האימפריה האויגורית ממנה חששו בשנת 846.
דתות > נצרות > נזירים נוצרים

במהלך הסחר עם עמי המזרח התיכון, אירופה, ואסיה נכנסו נזירים נוצרים לקיסרות, בתקופה של הקיסרים הראשונים הייתה פתיחות כלפי דתות אחרות, וכך החלו הנוצרים להשתקע בקיסרות.
דתות > נצרות > הכנסייה האשורית

בשנת 635 קבוצת מיסיונרים נוצרים אשורים הגיעה לסין.
דתות > יהדות

במהלך הסחר הבין-לאומי עם העולם, בדרך המשי המפורסמת, הגיעו סוחרים יהודים לסין, וחלק קטן מהם השתקע בה.
מסחר > הסחר הבין-לאומי

תקופת טאנג נחשבת לאחת מתקופות השגשוג החשובות בהיסטוריה של סין. טאנג, בדומה להאן, פיתחה נתיבי מסחר מערבה ודרומה וקיימה קשרי מסחר ענפים גם עם מדינות מרוחקות.
הסחר התקיים עם אירופה, המזרח התיכון, פרס, הודו.
מסחר > הגירת זרים לסין

סוחרים זרים רבים התיישבו באותה העת בסין. השושלת החדירה לממשל שיטת חלוקת קרקעות לפיה קיבלו משפחות מענקי אדמה על-פי צורכיהם ולא על פי עושרם.
סין הקיסרית המוקדמת

תקופת סין הקיסרית המוקדמת, היא תקופה אשר נמשכה משנת 221 לפנה"ס, עד שנת 907, 1,128 שנים.
עם נפילת שושלת טאנג, מסתיימת תקופת סין הקיסרית המוקדמת.
תקופת סין הקיסרות המאוחרת, מתחילה בשנת 907, ונמשכת עד נפילת השושלת הקיסרית האחרונה בשנת 1911.
גלריית תמונות של שושלת טאנג

נשות חצר טאנג.
מינוי שגריר טיבט בחצר הקיסר טאידזונג של טאנג, צייר:יאן לי-בן בשנת 641.
התפשטות האסלאם לפי תקופות, עד גבולות הקיסרות הסינית.
כוס מצופה כסף מתקופת טאנג.
כד מצופה כסף מתקופת טאנג.
צלחת מתקופת טאנג.
הערות שוליים

↑  Jack W. Chen, The Reception of Literature in Tang Taizong’s Court, Harvard University Asia Center, 2010-10-07, עמ' 106–160, ISBN 978-1-68417-055-5. (באנגלית)
| --- | --- |
בקרת זהויות :  NLI: 987007285490605171  GND: 4105770-3  LCCN: sh85024059
אורית לב-שגב

| --- | --- |

אורית לב-שגב 2024
 לידה:  2 במרץ 1972 (בת 52) תל אביב
 מקום מגורים:  מבשרת ציון וקיבוץ עין חרוד
 פעילות בולטת:  מנכ"לית משכן לאמנות עין חרוד
 ידועה בשל:  מומחית להיבטים משפטיים של עולם המוזיאונים
 השכלה:  תלמידת Ph.D למשפטים מאונ' תל אביב, MA מחקרי בתולדות האמנות עם התמחות באוצרות, אונ' באר שבע, LL.M במשפט כלכלי מנהלי באונ' העברית ירושלים, LL.B במשפטים, אונ' תל אביב.
 תקופת הפעילות:  מ-2021
 בן זוג:  רועי שגב
 צאצאים:  3 בנות
אורית לב-שגב (נולדה ב־2 במרץ 1972) היא מנכ"לית המוזיאון משכן לאמנות עין חרוד מתחילת 2021 הייתה סמנכ"לית מוזיאון ארצות המקרא ירושלים ובהמשך מנהלת המרכז הלאומי לעתיקות ישראל בקריה הלאומית לארכאולוגיה של א"י ברשות העתיקות.
קורת חיים

אורית נולדה בתל אביב להוריה רבקה ועוזיאל לב, למדה בתיכון אליאנס וסיימה בהצטיינות את תיכון עירוני ד' במגמה הומנית. בשנת 1988, בהיותה בת 16 זכתה אורית בתואר "סגנית נערת השנה" של מעריב לנוער. שירתה שנתיים בלשכת ראש אט"ל - האלוף אילן בירן, ומיד לאחר השחרור למדה משפטים באונ' תל אביב. כעורכת דין צעירה היא התמחתה בלשכה המשפטית של משרד הביטחון ובבית המשפט המחוזי בתל אביב אצל השופטת אסתר קובו. המשיכה לתואר שני במשפטים ותואר שני בתולדות האמנות והייתה מעורבת בפעילות כלכלית - משפטית במשרדי ממשלה ובחברות פרטיות. בהמשך הקריירה התמקדה בפעילות מוזיאלית בדגש על פיתוח תכנים ותוכניות לקידומם של מוסדות תרבות.
לב-שגב נשואה לרועי שגב, יזם טכנולוגי ממקימי זניט סולר (אנ'), והם הורים לשלוש בנות.
השכלה

בינואר 2025 הגישה תזה לדוקטורט במשפטים, במרכז צבי מיתר ללימודי משפט מתקדמים בפקולטה למשפטים ע"ש בוכמן, אוניברסיטת תל אביב. נושא הדוקטורט: "שדה המוזיאונים הישראלי והאינטרס הציבורי", בהנחיית הפרופ' מנחם מאוטנר והפרופ' נטע זיו.
את התואר השני, MA בתולדות האמנות עם התמחות באוצרות, מסלול מחקרי, נושא התזה: התקבלותו של משה קסטל לשדה האמנות הישראלי. בהנחיית ד"ר רונית מילאנו. אוניברסיטת בן-גוריון שבנגב השלימה בשנת 2014. זאת בנוסף לתואר שני במשפטים LL.M, התמחות במשפט כלכלי-מנהלי. האוניברסיטה העברית (שנת 2000).
1996 - תואר ראשון במשפטים LL.B, אוניברסיטת תל אביב
ניסיון מקצועי

בראשית שנת 2021 מונתה לב-שגב למנכ"לית המשכן לאמנות עין חרוד, מוזיאון מוכר לאמנות וליודאיקה. בחודש פברואר 2025 הוארכה כהונתה לקדנציה נוספת, בהחלטה של הוועד המנהל בראשות רמון ברוידא. בשנים 2017 - 2018, הייתה מנהלת המרכז הלאומי לעתיקות ישראל בקריה הלאומית לארכאולוגיה של א"י, רשות העתיקות. במהלך התקופה הכינה את הפרוגרמה המפורטת להקמתו של המרכז, מיזם שלא יצא בינתיים אל הפועל. במשך שמונה שנים, 2009 - 2017, כיהנה כסמנכ"לית מוזיאון ארצות המקרא ירושלים. בכהונתה תחת המנכ"לית אמנדה וויס, גדל המוזיאון באופן משמעותי, מעשרות אלפי מבקרים בשנה למאות. קודם לכן הייתה כשנה מנכ"לית מרכז שרובר לתרבות, מיסודה של קרן גבריאל שרובר. בשנים 2007 - 2009, ריכזה לב-שגב את הוועדה לענייני הון אנושי וחינוך במשרד ראש הממשלה. זה היה עבורה מעבר מהשוק הפרטי (ניהול השקעות ורגולציה בחברות ביטוח) אל המרחב הציבורי, אותו הכירה מעבודתה כיועצת משפטית בלשכה המשפטית של משרד האוצר בשנים 1997 - 2003. תחומי הייעוץ המשפטי שלה באותה עת היו בנושאי חינוך, השכלה גבוהה, מדע תרבות וספורט, איכות הסביבה, ביטוח ומכרזים.
חברות בהנהלות ובוועדות מקצועיות

בנוסף לעבודתה מכהנת לב-שגב במגוון גופים ציבוריים בהתנדבות. היא חברה בוועד המנהל של פורום מוסדות התרבות הארצי (משנת 2023), חברה בוועדה המשפטית הקבועה של מועצת המוזיאונים העולמית, LEAC שהיא חלק מארגון ICOM (משנת 2020). בין השנים 2008 - 2022 הייתה חברה במגוון ועדים של מוסדות ציבור באזור ירושלים, בניהם פורום מנהלי מוסדות התרבות הירושלמיים, הוועד המנהל של המכללה להוראה "דוד ילין" ועמותת "המוזיקון", קונסרבטוריון מבשרת ציון.
לב שגב שימשה כדירקטורית במועצה להסדר ההימורים בספורט (הטוטו) מטעם משרד האוצר (1998 - 2001), בענבל, חברת הביטוח הממשלתית מטעם משרד האוצר (1999 - 2002) וכחברה בחברה בוועדות כספים והשקעות בענבל בשנים 2008 - 2010.
פרסומים

אורית לב־שגב "הזווית המוזיאלית של פסק־דין מק'ישו" בצלאל כתב עת לתרבות חזותית וחומרית 5 (2019)
אורית לב־שגב, המכירה במוזיאון האסלאם מוכיחה: דרושה תוכנית לאסדרת המוזיאונים בישראל, באתר הארץ, 10 בנובמבר 2020
הערות שוליים

↑  חדשות והודעות, מנכ"לית חדשה למשכן לאמנות עין חרוד, באתר ערב רב, ‏09 בפברואר 2021
↑  אורית לב-שגב נבחרה למנכ"לית המשכן לאמנות עין חרוד, באתר Artoday, ‏09 בפברואר 2021
↑  , תמונת השער, מעריב לנוער גליון 43, 17 ביולי 1988, עמ' שער
↑  עו”ד אורית לב-שגב, באתר הפקולטה למשפטים אונ' חיפה, ‏24 פברואר 2020
For You (אלבום של סלינה גומז)

For You (בעברית: בשבילך) הוא אלבום האוסף הראשון של הזמרת-יוצרת האמריקאית סלינה גומז. האלבום יצא לאור ב-24 בנובמבר 2014 על ידי חברת התקליטים הוליווד רקורדס. מתוך האלבום יצא הסינגל "The Heart Wants What It Wants".
האלבום הגיע למקום ה-24 במצעד הבילבורד 200.
הצלחה מסחרית

האלבום לא כלל קידום מאסיבי, למעט הביצוע של "The Heart Wants What It Wants" בטקס פרסי המוזיקה האמריקאית 2014. בהערכות ראשוניות נמכרו 15,000 עותקים בשבוע הראשון לצאת האלבום, אם כי מספרם גדל מעט ככל שהשבוע עבר. האלבום הופיע לראשונה במקום ה-24 במצעד הבילבורד 200 עם מכירות בשבוע הראשון של 35,506 יחידות. האלבום מכר 17,139 עותקים בשבוע הראשון שלו. בשבוע השני לצאתו, האלבום ירד למקום ה-44 במצעד; הוא ירד שוב למקום 52 בשבוע שלאחר מכן, ונשאר שם שבועיים. האלבום עלה למקום 39 בשבוע הבא, בין השאר בשל הצלחתו המתמשכת של הסינגל המוביל של הפרויקט. For You עלה פעם נוספת למקום 31 בשבוע השישי לצאתו, עם סך של 18,000 יחידות שנמכרו בשבוע. בילבורד דיווח כי 60% מהיחידות הללו היו מ"The Heart Wants What It Wants", ו-For You מכר 7,200 עותקים בלבד במשך השבוע. האלבום עלה פעם נוספת למקום 29 בשבוע השביעי שלו, אם כי ירד במצעד בשבועות הבאים.
For You בילה בסך הכל 18 שבועות במצעד בילבורד 200, הנמוך ביותר מתוך אלבומיה של גומז עד אז. האלבום מכר 89,000 עותקים בארצות הברית נכון ליולי 2015, על פי בילבורד. למרות ההצלחה המינורית של For You בארצות הברית, האלבום לא צבר הצלחה רבה מעבר לים. דיווחים ראשוניים טענו כי האלבום יגיע לטופ 40 בבריטניה, ויהפוך לאלבום החמישי שלה לעשות זאת. למרות זאת, האלבום נכנס למצעד למקום 64, וסימן את הפרויקט שלה בעל הדירוג הנמוך ביותר במדינה עד אז. האלבום זכה להישגים דומים באירלנד, והגיע למקום ה-95 במדינה. For You זכה להצלחה מינורית במדינות כמו איטליה, נורווגיה וספרד, והגיעה לטופ 40 במצעד של כל מדינה. האלבום המשיך למכור למעלה מ-20,000 עותקים בברזיל, והגיע למעמד זהב במדינה. גם במקסיקו הגיע למעמד זהב. בבריטניה הגיע האלבום למעמד כסף.
רשימת רצועות

| For You> מס' | For You> שם | For You> כותב(ים) | For You> אלבום מקורי | For You> משך | For You>  | For You>  | For You>  | For You>  | For You>  |
| --- | --- | --- | --- | --- | --- | --- | --- | --- | --- |
| 1. | The Heart Wants What It Wants  | סלינה גומז, אנטונינה ארמטו, דייוויד ג'וסט, טים ג'יימס |   | 3:47 |  |  |  |  |  |
| 2. | Come & Get It  | אסתר דין, מיקל אריקסן, טור הרמנסן | Stars Dance, 2013 | 3:51 |  |  |  |  |  |
| 3. | Love You like a Love Song  | ארמטו, ג'יימס, אדם שמלהולץ | When the Sun Goes Down, 2011 | 3:08 |  |  |  |  |  |
| 4. | Tell Me Something I Don't Know  | ארמטו, ראלף צ'רצ'וול, מייקל נילסן | Kiss & Tell, 2009 | 2:55 |  |  |  |  |  |
| 5. | Who Says  | עמנואל קיריאקו, פריסילה המילטון | When the Sun Goes Down | 3:15 |  |  |  |  |  |
| 6. | My Dilemma 2.0  | ארמטו, ג'יימס, קראוגלו | When the Sun Goes Down  | 3:09 |  |  |  |  |  |
| 7. | Round & Round  | קווין רודולף, ג'ייקוב כשר, פייף דובסון, ג'ף האלבס, אנדרו בולוקי | A Year Without Rain, 2010 | 3:05 |  |  |  |  |  |
| 8. | Forget Forever (רמיקס מאת בוי לייטנינג)   | ג'ייסון אביגן, מרקוס לומאקס, אלכסנדר איזקיירדו, ג'ורדן ג'ונסון, סטפן ג'ונסון, קפה קלרנס | Stars Dance  | 3:46 |  |  |  |  |  |
| 9. | Slow Down  | לינדי רובינס, ג'וליה מייקלס, ניילס הולוול-דהר, דייוויד קונסיו, פרדי וקסלר | Stars Dance | 3:30 |  |  |  |  |  |
| 10. | A Year Without Rain (רמיקס לרדיו מאת דייב אודה)   | טובי גד, רובינס | The Club Remixes, 2011 | 3:59 |  |  |  |  |  |
| 11. | Naturally (רמיקס לרדיו מאת דייב אודה)   | ארמטו, ג'יימס, קראוגלו | The Club Remixes | 4:01 |  |  |  |  |  |
| 12. | Más (גרסה בספרדית של השיר "More")   | אייזיק חסון, רובינס, מהר פיליאן, מארק פורטמן, אדגר קורטזר, ארנסטו קורטזר | Kiss & Tell | 3:30 |  |  |  |  |  |
| 13. | Bidi Bidi Bom Bom (ביחד עם סלינה)   | סלינה, פיט אסטודילו | Enamorada de Ti  | 4:13 |  |  |  |  |  |
| 14. | Falling Down  | ג'ינה שוק, טד ברונר, טריי ויטטו | Kiss & Tell | 3:03 |  |  |  |  |  |
| 15. | Do It  | גומז, ארמטו, ג'יימס, תומאס ארמטו סטרוג'ס |   | 2:40 |  |  |  |  |  |
| משך כולל: | משך כולל: | משך כולל: | משך כולל: | 51:52 |  |  |  |  |  |
| For You — מהדורה דיגיטלית מיני-אלבום> מס' | For You — מהדורה דיגיטלית מיני-אלבום> שם | For You — מהדורה דיגיטלית מיני-אלבום> משך | For You — מהדורה דיגיטלית מיני-אלבום>  | For You — מהדורה דיגיטלית מיני-אלבום>  | For You — מהדורה דיגיטלית מיני-אלבום>  | For You — מהדורה דיגיטלית מיני-אלבום>  | For You — מהדורה דיגיטלית מיני-אלבום>  | For You — מהדורה דיגיטלית מיני-אלבום>  | For You — מהדורה דיגיטלית מיני-אלבום>  |
| --- | --- | --- | --- | --- | --- | --- | --- | --- | --- |
| 1. | The Heart Wants What It Wants  | 3:47 |  |  |  |  |  |  |  |
| 2. | Forget Forever (Boy Lightning Remix)  | 3:46 |  |  |  |  |  |  |  |
| 3. | Do It  | 2:40 |  |  |  |  |  |  |  |
| 4. | Más (גרסה בספרדית של השיר "More")   | 3:30 |  |  |  |  |  |  |  |
| משך כולל: | משך כולל: | 13:43 |  |  |  |  |  |  |  |
מיקומי שיא

|   ‏‏‏  מצעדים ודירוגים (2014–2015)> מדינה |   ‏‏‏  מצעדים ודירוגים (2014–2015)> מצעד |   ‏‏‏  מצעדים ודירוגים (2014–2015)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 73 |
|  איטליה | מצעד האלבומים האיטלקי | 34 |
|  אירלנד | מצעד האלבומים האירי | 95 |
|  ארצות הברית | בילבורד 200 | 24 |
|  הממלכה המאוחדת | מצעד האלבומים הבריטי | 64 |
|  ולוניה | אולטראטופ 40 | 67 |
|  יוון | IFPI Greece | 32 |
|  נורווגיה | VG-lista | 37 |
|  ספרד | PROMUSICAE | 40 |
|  סקוטלנד | מצעד האלבומים הסקוטי | 84 |
|  פלנדריה | אולטראטופ 50 | 40 |
|  צרפת | SNEP | 80 |
מיקומי שיא > מצעדים שנתיים

|   ‏‏‏  2015> מדינה |   ‏‏‏  2015> מצעד |   ‏‏‏  2015> מיקום שיא |
| --- | --- | --- |
|  ארצות הברית | בילבורד 200 | 142 |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
| ברזיל (Pro-Música Brasil) | זהב | 20,000 |
| הממלכה המאוחדת (BPI) | כסף | 60,000 |
| מקסיקו (AMPROFON) | זהב | 30,000 |
סיכום
| בכל העולם | — | 610,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| צ'כיה | 24 בנובמבר 2014 | תקליטור • הורדה דיגיטלית | הוליווד |  |
| הונגריה | 24 בנובמבר 2014 | תקליטור • הורדה דיגיטלית | הוליווד |  |
| ארצות הברית | 24 בנובמבר 2014 | תקליטור • הורדה דיגיטלית | הוליווד |  |
| אוסטרליה | 28 בנובמבר 2014 | תקליטור • הורדה דיגיטלית | הוליווד |  |
| גרמניה | 28 בנובמבר 2014 | תקליטור • הורדה דיגיטלית | הוליווד |  |
| צרפת | 8 בדצמבר 2014 | תקליטור • הורדה דיגיטלית | הוליווד |  |
| בריטניה | 26 בינואר 2015 | תקליטור • הורדה דיגיטלית | הוליווד |  |
| יפן | 4 במרץ 2015 | תקליטור • הורדה דיגיטלית | יוניברסל מיוזיק גרופ |  |
ביאורים

1 2 3 4  רצועות אלה לא יצאו בעבר. הגרסה המקורית מופיעה באלבום המקורי.
משה בן מימון אלבאז

| --- | --- |

שער ספר היכל הקדש דפוס ראשון
 מדינה:  מרוקו 
 מקום פעילות:  תרודאנת
 תקופת הפעילות:  המאה ה-16
 השתייכות:  יהדות מרוקו, מקובלים, אחרונים
 תחומי עיסוק:  קבלה, הלכה
 תלמידיו:  יהודה בן חנין, יעקב איפרגאן מחבר: "מנחה חדשה".
 חיבוריו:  היכל הקודש - ביאור לסידור התפילה
 
רבי משה בן מימון אלבאז (מכונה גם: רמב"ם אלבאז; המאה ה-16) היה רב ומקובל בעיר תרודאנת שבמרוקו. מחבר הספר "היכל הקודש" - ביאור קבלי לתפילות השנה, המשלב הלכות והנהגות קבליות.
ביוגרפיה

רבי משה בן מימון אלבאז, חי בעיר תרודאנת שבמרוקו. בעקבות מגפה גר תקופה באקא.
הוא נודע כמקובל מופלג שלימד תלמידי חכמים בכירים, מהם ידועים שלושה:
רבי יצחק הכהן מתרודאנת - מחבר ספר "גינת ביתן".
רבי יעקב איפרגאן, מחבר "פרח שושן" - פירוש קבלי למסכת אבות, ו"מנחה חדשה" - פירוש קבלי על התורה.
רבי יהודה בן חנין, דודו של איפרגאן, מחבר הספר 'עץ החיים', ליבורנו, תקמ"ג.
ביוגרפיה > ספרו: היכל הקודש

הרמב"ם אלבאז התפרסם בעולם התורני בעקבות חיבורו "היכל הקדש", אותו הוא החל לכתוב בשנת ה'של"ה, וסיים בה'שנ"ט אך הוא נדפס לראשונה לאחר מותו, בשנת ה'תי"ג. בספרו זה הוא ביאר את סידור התפילה לימות השנה, על פי ספר הזוהר ופירושי רקנאטי. את הספר הגיה רבי אהרן הסבעוני (אנ') מהעיר סלא שבמרוקו, ושילב בהגהותיו גם מתורתו של האר"י.
ביוגרפיה > ספרו: היכל הקודש > שיטתו הקבלית

שיטתו הקבלית היא ייחודית ומשקפת מסורות קבליות קדומות שרווחו במרוקו, השונות מקבלת אריז"ל.
על ייחודיות זו עמד המו"ל הראשון, רבי יעקב ששפורטש, ובהקדמה ארוכה שאותה כינה בשם "פני ההיכל", ובה עסק בפילוסופיה של הקבלה ובבירור מושג הספירות, הוא כתב:
לכן בראותי תפארת הספר הזה של המחבר, כל כונתו להורות היאך יתנהג אדם בתפילותיו של כל השנה, וכלם סדורים מספר הקדוש של הרשב"י ז"ל, הגם שלא חידש אלא שליקט מדברי המקובלים קודם שנפשטו ספרי מהרמ"ק ז"ל וספרי האריז"ל ז"ל, בין כה וכה אפריון נמטיה ביגיעתו רבה, כי בסידורו עשה אזנים לדברי הרשב"י בכל מקום שדבר בתפלה...
שוני זה בקבלתו של הרמב"ם אלבאז יכול להסביר את המעשה שהביא החיד"א, בספרו שם הגדולים, מתוך מכתב שמצא; על תלמידי חכמים שעסקו בתורה, ואחד מהם דיבר סרה על הספר "היכל הקודש" ותיכף נתנמנם, והענישו אותו בחלום. מיד כשהקיץ סיפר את הדבר לחביריו וביקשם ודרש מהם שיכבדו את הרב ואת חיבורו.
ביוגרפיה > ספרו: היכל הקודש > פסקים ומנהגים

לצד הפירושים הקבליים שילב רמב"ם אלבאז מאות פסקי הלכה והנהגות, הרלוונטיים לימות החול, שבתות השנה, ראש חודש ומועדים. בפסקיו משתקפת הגישה ההלכתית של קהילות מרוקו לפני שהתקבלו פסקיו של רבי יוסף קארו.
מפסקיו והנהגותיו:
ביציאה מבית הכיסא צריך ליטול ידיו שלוש פעמים (דבריו אלו הובאו בספר מגן אברהם סימן ז, ואחרים).
בליל שבת קוראים פרק "במה מדליקין" לפני ערבית (כמנהג ספרד), ויש לדבר טעם על פי הסוד.
נהגו לומר ברוך שאמר בשבת בעמידה (מרדכי בן דוד סבעוני מעיר שבימיו הוא התפשט המנהג לאומרו בעמידה גם בחול).
הציבור מברכים על ההלל כשהוא נקרא בדילוג מפני המנהג (וכידוע כך היה המנהג בספרד ומרוקו), והרמב"ם הורה שלא לברך אף בציבור.
בתחום המנהגים אנו מוצאים חידושים מעניינים בדבריו. למשל בהלכות חג השבועות הוא הורה כי "חייבים כל בעלי תורה לעסוק בתורה שבעל פה כל הלילה". הוא גם חושף את המקור הקדום של מנהג שפיכת המים בחג זה:
ונהגו כל ישראל לזרוק מים זה על זה ביום שבועות וגם כן טובלים בטבילה או טהרת תשעה קבין, זיכרון לטל התחיה שהיה יורד עליהם בהר סיני יום מתן תורה. כמו שאמרו רבותינו, שבשעה ששמעו ישראל מפי הגבורה פרחה נשמתן.
יש שייחסו לו את ספר פרח שושן, אך משה חלמיש הוכיח שאינו לו אלא לאחד מתלמידיו. נשאר ממנו בכתב יד חיבור על אותיות האלפבית.